text: La presentació del llibre d'Amisol reuneix més de tres-centes persones - Regió7 :: El Diari de la Catalunya Central
  La presentació del llibre d'Amisol reuneix més de tres-centes persones
  La publicació vol donar a conèixer l'associació per tal d'arribar a més persones i transmetre la feina diària
  La Sala Polivalent durant l´acte amisol
  Més de 300 persones han assistit a l'acte de presentació de la publicació Dolços moments de l'associació solsonina Amisol. La idea d'aquest projecte va sorgir el mes de setembre quan s'hi va incorporar la nova gerent, Carla Vendrell. Els objectius són donar a conèixer l'entitat, arribar a més persones i transmetre la feina que fa l'associació de la manera més captivadora i visual possible. Vendrell és una gran aficionada al món dels dolços i la pastisseria, i va proposar la idea de combinar la part d'informació corporativa amb les postres.
  El bloc de receptes solidàries inclou la participació de pastissers locals i pastissers de renom que han compartit les seves receptes per al llibre, un total de trenta-cinc repartides entre cent vuitanta-vuit pàgines.